section_heading: Zbirka muzeja
paragraph_text: Muzej je prostorno organiziran u pet soba kružnog rasporeda. Ornitološka zbirka temelj je postava muzeja i dio prve sobe. U drugoj, trećoj i četvrtoj sobi su trodimenzionalni prikazi vodenih i kopnenih staništa delte rijeke Neretve. Mogu se vidjeti prikazi močvare, tršćaka, kanala, riječnog vodenog toka, kamenjara i točila, te šumskih staništa i antropogeno uvjetovanih naselja i poljoprivrednih površina. Prikazi završavaju scenama selidbe ptica kao i njihovim zimovanjima u vodenim i kompnenim staništima. Video zapisi prikazuju ponašanja životinja u staništima i njihovo glasanje. Iz treće sobe izlazi se u vrt s autohtonom vegetacijom u kojoj se nalaze kućice za ptice i hotel za kukce. Peta je soba posvećena aktivnoj zaštiti i očuvanju biološke raznolikosti neretvanskog kraja. U njoj se mogu vidjeti vitrinski prikazi gnjuraca i pataka te interaktivni kutak koji prikazuje važnost promatranja ptica i njihova prstenovanja. Na kraju postava prikazuju se kratkometražni filmovi i pitalice za djecu.<ref>Muzeološka koncepcija stalnog postava Prirodoslovni muzej Metković (pristupljeno 26. listopada 2011.)